CELEX: 52016DC0680
Language: lt
Date: 2016-10-19
Title: 2016 M. BENDROJO BIUDŽETO TAISOMOJO BIUDŽETO Nr. 6 PROJEKTAS Pridedamas prie pasiūlymo dėl Europos Sąjungos solidarumo fondo lėšų panaudojimo siekiant suteikti pagalbą Vokietijai

EUROPOS KOMISIJA
            Briuselis, 2016 10 19
            COM(2016) 680 final
            2016 M. BENDROJO BIUDŽETO TAISOMOJO BIUDŽETO Nr. 6 PROJEKTAS
            Pridedamas prie pasiūlymo dėl Europos Sąjungos solidarumo fondo lėšų panaudojimo siekiant suteikti pagalbą Vokietijai
            
               
         
         
            
               Atsižvelgdama į:
            
            
               –Sutartį dėl Europos Sąjungos veikimo, ypač į jos 314 straipsnį, ir į Europos atominės energijos bendrijos steigimo sutartį, ypač į jos 106a straipsnį,
            
            
               –2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių
                  1
               , ypač į jo 41 straipsnį,
            
            
               –2015 m. lapkričio 25 d. priimtą 2016 finansinių metų Europos Sąjungos bendrąjį biudžetą
                  2
               ,
            
            
               –2016 m. balandžio 14 d. priimtą Taisomąjį biudžetą Nr. 1/2016
                  3
               ,
            
            
               –2016 m. liepos 6 d. priimtą Taisomąjį biudžetą Nr. 2/2016
                  4
               ,
            
            
               –2016 m. birželio 30 d. priimtą Taisomojo biudžeto Nr. 3/2016 projektą
                  5
               ,
            
            
               –2016 m. rugsėjo 30 d. priimtą Taisomojo biudžeto Nr. 4/2016 projektą
                  6
               ,
            
            
               –2016 m. spalio 7 d. priimtą Taisomojo biudžeto Nr. 5/2016 projektą
                  7
               ,
            
            
               Europos Komisija teikia Europos Parlamentui ir Tarybai 2016 m. biudžeto Taisomojo biudžeto Nr. 6 projektą.
            
            
               ĮPLAUKŲ IR IŠLAIDŲ SUVESTINĖS PAGAL SKIRSNIUS PAKEITIMAI
            
            
               Įplaukų ir išlaidų suvestinės pagal skirsnius pakeitimai pateikiami svetainėje EUR-Lex (
               
                  http://eur-lex.europa.eu/budget/www/index-lt.htm
               
               ). Informacijai skirtas šios suvestinės pakeitimų tekstas anglų kalba pateikiamas biudžeto priede.
            
            
               TURINYS
            
            
            
               1.
                     Įvadas
                     
            
            
               2. 
                     Europos Sąjungos solidarumo fondo lėšų panaudojimas
                     
            
            
               2.1 Vokietija. Vasaros potvyniai
            
            
               3.
                     Finansavimas
                     
            
            
               4.
                     Išvada
                     
            
         
         
            
            
               1.Įvadas
            
            
               2016 m. Taisomojo biudžeto Nr. 6 projektas susijęs su Europos Sąjungos solidarumo fondo (toliau – ES solidarumo fondas) lėšų panaudojimu 31 475 125 EUR įsipareigojimų ir mokėjimų asignavimų sumai padengti. Lėšų panaudojimas susijęs su potvyniais Vokietijoje.
            
            
               2. Europos Sąjungos solidarumo fondo lėšų panaudojimas
            
            
               2016 m. rugpjūčio mėn. pabaigoje Komisija gavo paraišką suteikti ES solidarumo fondo finansinę paramą, susijusią su 2016 m. gegužės ir birželio mėn. Vokietijoje įvykusiomis gaivalinėmis nelaimėmis (potvyniais).
            
            
               Komisijos tarnybos nuodugniai išnagrinėjo paraišką pagal Tarybos reglamentą (EB) Nr. 2012/2002
                  8
               , įsteigiantį Europos Sąjungos solidarumo fondą (toliau – reglamentas), ypač jo 2, 3 ir 4 straipsnius. 
            
            
               Toliau apibendrinami svarbiausi vertinimo elementai.
            
            
               2.1 Vokietija. Vasaros potvyniai
            
            
               (1)2016 m. gegužės ir birželio mėn. Žemutinės Bavarijos Roto prie Ino apskrityje įvyko keli labai dideli trumpalaikiai / staigūs potvyniai, per kuriuos suniokota viešoji ir privačioji infrastruktūra, taip pat privatūs namai ir padaryta žalos žemės ūkio sektoriui.
            
            
               (2)Potvynis yra gamtinės kilmės, todėl atitinka pagrindinę ES solidarumo fondo taikymo sritį.
            
            
               (3)Vokietijos paraiška gauta 2016 m. rugpjūčio 19 d., nepasibaigus 12 savaičių terminui po to, kai 2016 m. gegužės 28 d. buvo užfiksuoti pirmieji nuostoliai.
            
            
               (4)Vokietija išankstinio mokėjimo neprašė.
            
            
               (5)Nelaimės padarytus bendrus tiesioginius nuostolius Vokietijos valdžios institucijos įvertino 1 259,005 mln. EUR. Ši suma sudaro 38 % Vokietijai didelės nelaimės atveju 2016 m. taikomos ribos ES solidarumo fondo lėšoms panaudoti (3 312,242 mln. EUR, t. y. 3 mlrd. EUR 2011 m. kainomis).
            
            
               (6)Bendra tiesioginių nuostolių suma yra mažesnė, nei nustatyta didelės nelaimės atveju taikoma riba Solidarumo fondo lėšoms panaudoti, todėl paraiška pateikta ir nagrinėta remiantis regioninės nelaimės kriterijumi, nustatytu reglamento 2 straipsnio 3 dalyje, kurioje sąvoka „regioninė nelaimė“ reiškia bet kokią gaivalinę nelaimę, dėl kurios reikalavimus atitinkančios valstybės NUTS 2 lygmens regione padaryti tiesioginiai nuostoliai viršija 1,5 % to regiono BVP. Vokietijos paraiška susijusi su vienu NUTS 2 lygmens regionu – Žemutine Bavarija (DE22). Tiesioginiai 1 259,005 mln. EUR nuostoliai, apie kuriuos pranešta, sudaro 3,03 % to regiono BVP (41 522 mln. EUR, remiantis 2014 m. duomenimis) ir viršija reglamento 2 straipsnio 3 dalyje nurodytą 1,5 % ribą. Todėl Vokietijos paraiška atitinka Solidarumo fondo paramos skyrimo reikalavimus.
            
            
               (7)Didžiausią nelaimės poveikį ir pasekmes patyrė Žemutinės Bavarijos Roto prie Ino apskritis. Konkrečiai, birželio 1 d. buvo beveik visiškai sugriautas Zimbachas prie Ino. Roto prie Ino apskrityje užtvindyta maždaug 430 km2 teritorija, kurioje buvo apie 5 000 namų. Tuo metu, kai buvo pateikta paraiška, daugiau kaip 2 000 žmonių dar negalėjo grįžti į savo namus ir turėjo ieškoti laikino būsto. Birželio mėn. įvykiai turėjo poveikį Frejungo-Grafenau apskrities Valdkircheno savivaldybės teritorijai, kurioje užtvindyta 90 namų. Nutrūko veikla kai kuriose vietos ligoninės dalyse. Žemutinėje Bavarijoje iš viso nukentėjo daugiau kaip 47 000 žmonių, o septyni žuvo. Nuo įvykių labai nukentėjo įmonės ir žemės ūkis. Be to, pranešta apie didelę žalą pagrindinei infrastruktūrai: susisiekimo komunikacijos, kaip antai geležinkelio linijos, vietos ir nacionaliniai keliai, tapo netinkamos naudoti, o tai sukėlė didelių eismo problemų. Nutrūko vandentiekos ir kanalizacijos paslaugų teikimas ir sugadintas elektros energijos tinklas. Zimbacho prie Ino mieste komunalinės vandentiekos paslaugos buvo neteikiamos tris savaites. Be to, dirbo daug pagalbos organizacijų – iš viso daugiau kaip 12 000 darbuotojų, įskaitant maždaug 5 700 ugniagesių ir 1 000 Bavarijos policininkų.
            
            
               (8)Vokietijos valdžios institucijos apskaičiavo, kad svarbiausių gelbėjimo operacijų, kurios atitinka reglamento 3 straipsnio 2 dalies reikalavimus, išlaidos sudaro 94,196 mln. EUR, ir šią sumą išskaidė pagal operacijų rūšį. Didžiausia gelbėjimo operacijų išlaidų dalis (daugiau kaip 52 227 mln. EUR) tenka transporto infrastruktūros atkūrimo darbams. Antra pagal dydį išlaidų dalis, susijusi su valymo priemonėmis, sudaro 21 083 mln. EUR.
            
            
               (9)Nukentėjęs regionas pagal Europos struktūrinių ir investicijų (ESI) fondų (2014–2020 m.) nuostatas priskiriamas prie labiau išsivysčiusių regionų kategorijos. Vokietijos valdžios institucijos nepranešė Komisijai apie ketinimą perskirstyti finansavimą pagal ESI fondo programą ir skirti lėšų atkūrimo priemonėms.
            
            
               (10)Šiuo metu pažeidimo, susijusio su Sąjungos teisės aktų dėl nelaimių rizikos prevencijos ir valdymo įgyvendinimu, nagrinėjimo procedūra nevykdoma. Be to, Vokietijos paraiškoje išsamiai aprašomos taikomos prevencijos priemonės. Pavyzdžiui, 2014 m. Bavarijos vidaus reikalų, pastatų ir transporto ministerija kartu su visais suinteresuotaisiais subjektais parengė specialią ketverių metų (2015–2018 m.) apsaugai nuo potvynių skirtą investicijų programą, pagal kurią iš viso numatyta 25 mln. EUR investicijų. Kalbant apie perspėjimo apie potvynius ir panaudojimo planus, Ministerija parengė civilinės saugos institucijoms ir savivaldybėms skirtas tokių planų rengimo ar plėtros gaires ir surengė daug informacinių ir mokomųjų renginių.
            
            
               (11)Paraiškos teikimo metu pažeidimo nagrinėjimo procedūra, susijusi su Sąjungos teisės aktais dėl nelaimės pobūdžio, Vokietijai nebuvo taikoma.
            
            
               (12)Vokietijos valdžios institucijos patvirtino, kad reikalavimus atitinkančioms išlaidoms (išskyrus jų jau nurodytas išlaidas, kurios sudaro 0,131 mln. EUR) draudimo apsauga netaikoma.
            
         
         
            
               3.Finansavimas
            
            
               Pagrindinė Fondo įsteigimo priežastis – solidarumas, todėl Komisija laikosi požiūrio, kad pagalba iš Fondo turėtų būti laipsniška. Tai reiškia, kad, remiantis ankstesne praktika, Fondo lėšų panaudojimo ribą, taikomą didelės nelaimės atveju (t. y. 0,6 % BNP arba 3 mlrd. EUR 2011 m. kainomis, atsižvelgiant į mažesniąją iš šių sumų), viršijančių nuostolių daliai padengti reikėtų skirti didesnę pagalbą, nei nuostolių daliai, kuri tos ribos nesiekia, padengti. Anksčiau nustatant asignavimus didelėms nelaimėms buvo taikomas toks koeficientas: 2,5 % visų tiesioginių nuostolių, jei jie nesiekia ribos, ir 6 % nuostolių daliai, viršijančiai tą ribą. Regioninėms nelaimėms ir nelaimėms, dėl kurių paraiškos priimtos pagal kaimyninės šalies nuostatą, taikomas 2,5 % koeficientas. Šis koeficientas pritaikytas todėl, kad per nelaimę patirti nuostoliai neviršijo 2016 m. Vokietijai didelės nelaimės atveju taikomos ribos.
               
            
               Todėl Komisija siūlo taikyti tokias pačias procentines normas ir skirti tokio dydžio pagalbą:
            
            
                     
                        Nelaimė
                     
                  
                  
                     
                        Tiesioginiai nuostoliai
                     
                     
                        (mln. EUR)
                     
                  
                  
                     
                        Bendra reikalavimus atitinkančių operacijų išlaidų suma
                     
                     
                        (mln. EUR)
                     
                     
                  
                  
                     
                        Taikoma regioninės nelaimės riba
                     
                     
                        [1,5 % BVP] (mln. EUR)
                     
                  
                  
                     
                        2,5 % tiesioginių nuostolių
                        (EUR)
                     
                  
                  
                     
                        6 % tiesioginių nuostolių, viršijančių ribą
                     
                     
                  
                  
                     
                        Bendra siūlomos pagalbos suma
                     
                     
                     
                        (EUR)
                     
                  
               
                     
                        VOKIETIJA
                     
                  
                  
                     
                        1 259,005
                     
                  
                  
                     
                        94,196
                     
                  
                  
                     
                        622,8
                     
                  
                  
                     
                        31 475 125  
                     
                  
                  
                     
                        ~
                     
                  
                  
                     
                        31 475 125
                     
                  
               
                     
                        IŠ VISO
                     
                  
                  
                     
                        31 475 125
                     
                  
               
               Tai –  antrasis sprendimo dėl ES solidarumo fondo lėšų panaudojimo pasiūlymas 2016 m. Bendra pirmiau pasiūlytos pagalbos suma – 552 040 402 EUR – atitinka Reglamento dėl daugiametės finansinės programos (DFP)
                  9
                nuostatas dėl viršutinės ribos (t. y. 500 000 000 EUR 2011 m. kainomis).
            
            
               Be to, pagal Tarybos reglamento dėl daugiametės finansinės programos
                  10
                10 straipsnio 1 dalį iš 2015 m. asignavimo likusi neišleista 541 216 080 EUR suma vieniems metams perkelta į 2016 m. Todėl 2016 m. pradžioje bendra ES solidarumo fonde likusi panaudotina suma buvo 1 093 256 482 EUR. Po pirmojo 2016 m. panaudojimo pasiūlymo (po žemės drebėjimo Graikijos Jonijos salose skirti 1 651 834 EUR sumą) likusi šiuo metu neišleista suma – 1 091 604 648 EUR.
            
            
               4.Išvada 
            
            
               Pirmiau išdėstytu Vokietijos atveju Komisija siūlo panaudoti ES solidarumo fondo lėšas ir iš dalies pakeisti 2016 m. biudžetą: biudžeto eilutėje 13 06 01 „Pagalba valstybėms narėms didelės gaivalinės nelaimės atveju, kai itin nukenčia gyvenimo sąlygos, gamtinė aplinka ar ekonomika“ numatytas lėšas padidinti 31 475 125 EUR įsipareigojimų ir mokėjimų asignavimų suma.
            
            
               Kadangi ES solidarumo fondas yra speciali priemonė, kaip apibrėžta DFP reglamente, atitinkami asignavimai turėtų būti įtraukti į biudžetą viršijant atitinkamas DFP viršutines ribas.
            
         
         
            
                  
                     (1)
                  OL L 298, 2012 10 26, p. 1.
               
               
                  
                     (2)
                  OL L 48, 2016 2 24, p. 1.
               
               
                  
                     (3)
                   OL L 143, 2016 5 31, p. 1.
               
               
                  
                     (4)
                   OL L 248, 2016 9 15, p. 1.
               
               
                  
                     (5)
                   COM(2016) 227 final, 2016 6 30.
               
               
                  
                     (6)
                   COM(2016) 623, 2016 9 30.
               
               
                  
                     (7)
                   COM(2016) 660, 2016 10 7.
               
               
                  
                     (8)
                  
               
               
                  
                     (9)
                   OL L 347, 2013 12 20, p. 884.
               
               
                  
                     (10)
                  2013 m gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).